মুখ্য মন্ত্ৰী সৰ্বানন্দ সোণোৱালে আজি গুৱাহাটীৰ ব্ৰহ্মপুত্ৰ নদীত সংঘটিত শোকাৱহ নাও দুৰ্ঘটনাৰ উচ্চ পৰ্যায়ৰ তদন্ত ঘোষণা কৰিছে।
ৰাজ্য চৰকাৰৰ অতিৰিক্ত মুখ্য সচিব জিষ্ণু বৰুৱাক এই ঘটনাৰাজিৰ সবিশেষ তদন্ত কৰাৰ বাবে মুখ্য মন্ত্ৰীয়ে নিৰ্দেশ দিছে।
লগতে কি পৰিস্থিতিত নাওখন দুৰ্ঘটনাত পতিত হ'ল তথা নাও দুৰ্ঘটনাৰ সৈতে জড়িত থকা অন্যান্য কাৰণ সমূহ পুংখানুপুংখভাৱে তদন্ত কৰি শীঘ্ৰে প্ৰতিবেদন দাখিল কাৰৰ বাবেও মুখ্য মন্ত্ৰী গৰাকীয়ে নিৰ্দেশ দিয়ে।
উল্লেখযোগ্য যে আজি গুৱাহাটীৰ ফাঁচী বজাৰৰ পৰা উত্তৰ গুৱাহাটীৰ মধ্যখণ্ড ফেৰীঘাটলৈ গৈ থকা অৱস্থাত যাত্ৰীবাহী যন্ত্ৰ চালিত নাওখন ব্ৰহ্মপুত্ৰৰ বুকুত দুৰ্ঘটনাত পতিত হয়।
বৰ্তমানলৈকে দুৰ্ঘটনাটোত দুগৰাকী ছাত্ৰী আৰু এজন যুৱকৰ মৃত্যু হোৱা বুলি জানিব পৰা গৈছে। ইতিমধ্যে বাকী লোকসকলক উদ্ধাৰৰ বাবে এছ ডি আৰ এফ আৰু এন ডি আৰ এফ বাহিনীয়ে অভিযান অব্যাহত ৰাখিছে।
জিম কৰি থাকোতেই হঠাতেই ঢলি পৰি আকস্মিক মৃত্যু যুৱতীৰ! (ভিডিঅ')
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
